**Kontrollkomitéens beretning for 2017**

I henhold til AUFs lover har kontrollkomitéen som hovedformål å se til at lover og regler og retningslinjer som landsmøtet, landsstyret og årsmøtet vedtar overholdes.

Kontrollkomitéen til AUF i Troms ble valgt av årsmøtet i 2017 og har bestått av Marta Hofsøy, Maia Gartland Hoff og Patrick Holmstad. Kontrollkomitéen har gått gjennom protokollene fra samtlige 12 fylkesstyremøter som ble avholdt i 2017. I tillegg har kontrollkomitéen gjennomgått årsregnskapet for 2017. Revisors beretning har ikke vært forelagt kontrollkomitéen før beretningen ble ført i pennen. Kontrollkomitéen tar derfor forbehold om denne.

Kontrollkomitéen vil bemerke at AUF i Troms har et negativt årsresultat, og at spesielt utgiftene knyttet til aktivitetskostnader, herunder valgkamp, er utenfor budsjettrammene. Å ha god egenkapital er viktig for AUF i Troms av hensyn til likviditet, uforutsette kostnader og som en buffer mot inntektsvariasjoner. Kontrollkomitéen vil derfor henstille til en tettere styring med økonomien i det følgende, eventuelt til å søke flere inntektskilder.

Tromsø, 7. februar 2018.

Marta Hofsøy Maia Gartland Hoff Patrick Holmstad

Leder Medlem Medlem